Jerry Leiber og Mike Stoller

Jerome «Jerry» Leiber (født 25. april 1933, død 22. august 2011) og Mike Stoller (født 13. mars 1933) var en låtskriver- og produsent-duo fra USA, som med sine låter og produksjoner i stor grad har vært med på å prege utviklingen av rock og popmusikk. De var også banebrytende ved å popularisere blues og R&B. Leiber og Stoller var blant låtskriverne som holdt til i The Brill Building.

Bakgrunn 
Duoens første suksesser var sangene «Hound Dog» og «Kansas City». På 1950-tallet samarbeidet Leiber og Stoller med The Coasters og de skrev en rekke hitlåter med humoristiske og teatralske tekster, som blant andre «Young Blood», «Searchin'» og «Yakety Yak». De skrev også sanger for The Drifters og Ben E. King, og var som produsenter blant Phil Spectors største inspirsjonskilder. Elvis Presley spilte inn en rekke av duoens låter, blant andre «Love Me», «Loving You», «Don't», «Jailhouse Rock» og «King Creole».

Priser og utmerkelser 
De vant Grammy for sangen «Is That All There Is?» i 1969, og for soundtrack-albumet Smokey Joe's Cafe, fra en 1995 Broadway-musikal basert på deres låter og produksjoner. Oppsetningen Smokey Joe's Cafe ble også nominert til sju Tony-priser. De ble valgt inn i Songwriters Hall of Fame i 1985 og Rock and Roll Hall of Fame i 1987. Elvis Presleys versjon av duoens låt «Hound Dog» ble innvalgt i Grammy Hall of Fame i 1988. De fikk en stjerne på Hollywood Walk of Fame i 1994, og fikk både Johnny Mercer-prisen og Ivor Novello-prisen i 2000.

Kjente sanger av Leiber/Stoller 
 «There Goes My Baby», som produsenter. (skrevet av Ben E. King (under navnet Benjamin Nelson), Lover Patterson og George Treadwell)
 «Hound Dog»
 «Don't»
 «Kansas City»
 «Along Came Jones»
 «Treat Me Nice»
 «Black Denim Trousers and Motorcycle Boots»
 «Smokey Joe's Cafe»
 «Yakety Yak»
 «Poison Ivy»
 «Charlie Brown»
 «Ruby Baby»
 «Stand by Me» (skrevet sammen med Ben E. King)
 «Jailhouse Rock»
 «Love Potion No. 9»
 «Searchin'»
 «Young Blood» (skrevet sammen med Doc Pomus)
 «Is That All There Is?»
 «I'm a Woman»
 «Lucky Lips»
 «On Broadway» (skrevet sammen med Barry Mann og Cynthia Weil)
 «Spanish Harlem» (Jerry Leiber og Phil Spector)

Referanser

Eksterne lenker 
 
 

Låtskrivere fra USA
Musikere fra USA
Plateprodusenter fra USA
Medlemmer av Rock and Roll Hall of Fame
Grammy Award-vinnere
Personer fra Los Angeles
Personer fra New York City
Personer fra Baltimore
Personer fra Long Island
Fødsler i 1933
Dødsfall i 2011